2-я танкавая армія (вермахт)

2-я танкавая армія () — танкавая армія вермахта. Створана 1 чэрвеня 1940 года як група «Гудэрыян» () на базе 19-га армейскага корпуса. 16 лістапада 1940 года перафармавана ў 2-ю танкавую групу. З 29 ліпеня па 21 жніўня 1941 года называлася танкавай групай «Гудэрыян» (). З 5 кастрычніка 1941 г. — 2-я танкавая армія. Падчас «Аперацыі Барбароса» была адной з дзвюх танкавых армій у складзе групы армій «Цэнтр».

 Гісторыя 
У чэрвені 1941 года наступала на беларускім напрамку (Беласток, Слонім). На 26 чэрвеня 1941 года значная частка 14-га механізаванага корпуса дзейнічала ў аператыўным тыле 2-й нямецкай танкавай групы. Пасля ўзяцця Мінска — на Смаленскім напрамку.

10 ліпеня 1941 года войскі групы армій «Цэнтр» сіламі 2-й танкавай групы з раёна Шклова і 3-й танкавай групы з раёна Віцебска нанеслі два магутныя ўдары ў напрамку Ельні і Духаўшчыны для таго, каб акружыць вялікую групоўку савецкіх войскаў у раёне Смаленска. Пачалася грандыёзная Смаленская бітва.

Адбываюцца баі ў раёне Рослаўля і Ельні. Затым 2-я танкавая група Гудэрыяна групы армій «Цэнтр», наступаючы ў напрамку на Канатоп, 1 верасня прарвалася да Дзясны і захапіла на яе левым беразе плацдарм ля Шосткі. 40-я савецкая армія адышла ў паўднёва-ўсходнім кірунку. 21-я савецкая армія, якую абышлі з усходу войскі 2-й танкавай групы, а з захаду — 2-й нямецкай арміі, што падышла да Чарнігава, апынулася пад пагрозай акружэння і пачала паспешліва адступаць на поўдзень да Дзясны.

Затым удзельнічала ў баях у раёне Вязьмы і Бранска.

справа|міні|Бітва пад Вязьмай і Бранскам

1 кастрычніка 1941 года ў рамках аперацыі «Тайфун» 2-я танкавая група Гудэрыяна групы армій «Цэнтр» прарвала на сваім цэнтральным участку абарону 13-й арміі Бранскага фронту А. І. Яроменкі на ўсю глыбіню і прасунулася на 60 км. 1 кастрычніка 24-ы мотакорпус заняў Сеўск.

З 6 кастрычніка 1941 года, паводле мемуараў Гудэрыяна «Успаміны салдата», 2-я танкавая група стала называцца 2-й танкавай арміяй.

23 кастрычніка 1941 года нямецкая 3-я танкавая дывізія 2-й танкавай арміі прарвала абарону савецкіх войскаў на паўночны захад ад Мцэнска, а 18-я танкавая дывізія заняла Фацеж.

У лістападзе 1941 года на фронт прыбыла спецыяльная камісія з мэтай вывучэння новых тыпаў савецкіх танкаў. У склад камісіі, якая прыбыла ў 2-ю танкавую армію, уваходзілі вядомыя канструктары: прафесар Поршэ (фірма «Нібелунген»), інжынер Освальд (фірма MAN) і доктар Адэрс (фірма «Хеншэль»). У размяшчэнні 35-га танкавага палка 4-й танкавай дывізіі камісія правяла падрабязныя тэхнічныя даследаванні цяжкіх танкаў КВ-1, КВ-2 і сярэдняга Т-34, верагодна са складу 11-й танкавай брыгады, страчаных 6.10.1941 на шашы ад Арла да Мцэнска. Вынікі, атрыманыя камісіяй, паспрыялі паскарэнню працы нямецкіх канструктараў.

У жніўні 1942 года вяла баі ў раёне Казельска і Сухінічаў. З верасня 1943 года на Балканах.

 Камандуючыя 
 да 25 снежня 1941 года — генерал-палкоўнік Гайнц Гудэрыян
 з 25 снежня 1941 па 11 красавіка 1943 года — генерал-палкоўнік Рудольф Шміт
 з 15 ліпеня па 15 жніўня 1943 года — генерал-палкоўнік Вальтэр Модэль
 з 15 жніўня 1943 па 24 чэрвеня 1944 года — генерал-палкоўнік Лотар Рэндуліч
 з 24 чэрвеня па 18 ліпеня 1944 года — генерал пяхоты Франц Бёмэ
 з 18 ліпеня 1944 да капітуляцыі ў маі 1945 — генерал артылерыі Максімільян дэ Ангеліс

 Баявы склад 
 У чэрвені 1941 — 24-ы, 46-ы і 47-ы матарызаваныя корпусы.
 У кастрычніку 1941 — 24-ы, 47-ы і 48-ы матарызаваныя корпусы, 34-ы і 35-ы армейскія корпусы
 У студзені 1942 — 24-ы і 47-ы матарызаваныя корпусы, 53-і армейскі корпус
 У жніўні 1942 — 41-ы і 47-ы танкавыя корпусы, 53-і і 35-ы армейскія корпусы
 У лістападзе 1942 — 47-ы танкавы корпус, 35-ы і 53-і армейскія корпусы
 У ліпені 1943 — 33-і, 53-і і 55-ы армейскія корпусы
 У верасні 1943 (на Балканах) — 3-ці танкавы корпус СС, 15-ы і 21-ы горныя армейскія корпусы, 69-ы рэзервовы корпус
 У снежні 1943 — 5-ы горны армейскі корпус СС, 15-ы і 21-ы горныя корпусы, 69-ы рэзервовы корпус
 7 мая 1945 — 68-ы армейскі корпус, 22-і горны армейскі корпус, 1-ы кавалерыйскі корпус.

 Склад 

 22 чэрвеня 1941 года 

 Штаб
 24-ы матарызаваны корпус (вермахт) — генерал танкавых войскаў Леа Гайр фон Швепенбург
 3-я танкавая дывізія
 4-я танкавая дывізія
 10-я матарызаваная дывізія
 1-я кавалерыйская дывізія
 46-ы матарызаваны корпус (у рэзерве) — генерал танкавых войскаў Генрых фон Фіцінгхоф
 10-я танкавая дывізія
 дывізія СС «Рэйх» (матарызаваная)
 матарызаваны полк «Вялікая Германія»
 47-ы матарызаваны корпус — генерал артылерыі Ёахім Лемельзэн
 17-я танкавая дывізія
 18-я танкавая дывізія
 29-я матарызаваная дывізія
 Авіягрупа бамбавікоў блізкага дзеяння
 Зенітны артылерыйскі полк «Герман Герынг»

 27 ліпеня 1941 года 

 Штаб
 7-ы армейскі корпус
 7-я пяхотная дывізія  
 23-я пяхотная дывізія
 78-я пяхотная дывізія
 197-я пяхотная дывізія
 9-ы армейскі корпус
 137-я пяхотная дывізія
 263-я пяхотная дывізія
 292-я пяхотная дывізія
 20-ы армейскі корпус 
 15-я пяхотная дывізія
 268-я пяхотная дывізія
 24-ы матарызаваны корпус
 3-я танкавая дывізія
 4-я танкавая дывізія
 10-я матарызаваная дывізія
 1-я кавалерыйская дывізія
 46-ы матарызаваны корпус
 10-я танкавая дывізія
 дывізія СС «Рэйх»
 матарызаваны полк «Вялікая Германія»
 47-ы матарызаваны корпус
 17-я танкавая дывізія
 18-я танкавая дывізія
 29-я матарызаваная дывізія

 30 верасня 1941 года 

 Штаб
 24-ы матарызаваны корпус
 3-я танкавая дывізія
 4-я танкавая дывізія
 10-я матарызаваная дывізія
 48-ы матарызаваны корпус
 9-я танкавая дывізія
 16-я матарызаваная дывізія
 25-я матарызаваная дывізія
 47-ы матарызаваны корпус
 17-я танкавая дывізія
 18-я танкавая дывізія
 29-я матарызаваная дывізія
 34-ы армейскі корпус
 45-я пяхотная дывізія
 135-я пяхотная дывізія
 35-ы армейскі корпус
 1-я кавалерыйская дывізія
 95-я пяхотная дывізія
 296-я пяхотная дывізія

 Крыніцы 

 Panzergruppe 2 // Axis History 

 Зноскі 

Катэгорыя:Воінскія фарміраванні
Катэгорыя:Танкавыя войскі
Катэгорыя:Другая сусветная вайна
Катэгорыя:Вермахт